[{"text_idx": "#000002", "text": "Estabilizazioko hautaketa prozesuakGainontzeko hautaketa prozesuak"}, {"text_idx": "#000005", "text": "Elgoibarko Udalak 33.000 euroko dirulaguntzak onartu ditu bizitegi-eraikinak birgaitu edota irisgarritasun obrak burutzeko"}, {"text_idx": "#000006", "text": "Guztira 7 eskabide jaso dira, eta horietatik 3 onartu dira. Bi eraikinek 10.000 euro jaso dituzte eta hirugarrenak 13.000 euro; 33.000 euro guztira."}, {"text_idx": "#000007", "text": "Elgoibartarrak iragan martxoan ireki zuen eraikinak birgaitzeko obretarako dirulaguntzak eskatzeko epea, batez ere zurezko egiturekin eta irisgarritasuna bermatzen duten elementuak instalatzea zailtzen duen eraikinentzako. Horretarako aurrekontu-partida 145.000 eurokoa zen."}, {"text_idx": "#000008", "text": "Oinarri horiek bost dirulaguntza lerro aurreikusten zituzten: oin berriko igogailua jartzea, estalkia birgaitzea, egitura sendotzea, fatxada birgaitzea eta eraikinaren instalazio elektrikoa osorik berritzea."}, {"text_idx": "#000009", "text": "Guztira, 7 eskaera jaso dira, eta horietatik 3 onartu dira. Dirulaguntzak lortu ahal izateko, eraikinek zurezko egitura edo egitura mistoa izan behar zuten, eta atzera botatako 4 proposamenak hormigoizko egiturakoak dira."}, {"text_idx": "#000010", "text": "Dirulaguntzaren zenbatekoa, lerro bakoitzerako, diruz lagundu daitekeen gastuaren ehuneko batean ezartzen da, gehieneko zenbateko batekin. Dirulaguntzak aurrekontuaren % 25 eta % 40 artekoak dira, eta gehienez 8.000 eta 20.000 euro bitartekoak. Bi eraikinek 10.000 euro jaso dituzte eta hirugarrenak 13.000 euro; 33.000 euro guztira."}]